ྒོས་པའི་བཀའ་བཞིན་དུཿ སྙིང་རྗེས་དགྲ་བགེགས་མྱུར་དུ་སྒྲོལཿ སྡང་བའི་དགྲ་དང་གནོད་པའི་བགེགསཿ ཟུངས་ཤིག་ཆིངས་ཞིག་རྣམས་པར་སྡོམསཿ

༄༅། ཁུག་ཅིག་དྲོངས་ཤིག་དབང་དུ་སྡུསཿ སོད་ཅིག་སྒྲོལ་ཅིག་རེངས་པར་གྱིསཿ ཕྱེས་ཤིག་མནོན་ཅིག་རྨུགས་པར་གྱིསཿ ཐུལ་ཅིག་ཆོམས་ཤིག་རྣམ་པར་ཆིངསཿ རྡུལ་ཆ་ཙམ་ཡང་མེད་པར་གྱིསཿ བཅོལ་པའི་ཕྲིན་ལས་མྱུར་དུ་སྒྲུབསཿ དམར་གཏོར་ཤ་ཁྲག་གིས་བརྒྱན་པ་ལ། ན་མོ་རྩ་རྒྱུད་སོགས་འགུགས་གཞུག་གང་རུང་མཐར། ཨོཾ་ཨེ་ར་ལི་ཧྲིང་ཧྲིང་ཛཿ བརྗོད་ཅིང་། དམ་རྫས་མཐུན་པའི་གཏོར་མ་འདི་རྣམས་ལཿ བསྟན་པ་འཇིག་པའི་དམ་ཉམས་དགྲ་བོ་དངཿ བར་དུ་གཅོད་པའི་འབྱུང་པོ་ཕོ་མོ་རྣམསཿ ལུས་ངག་ཡིད་གསུམ་ལྡང་དུ་མེད་པར་ནོནཿ རིག་སྔགས་དྲག་པོས་གྲོལ་བ་མེད་པར་ཆིངསཿ བྱས་པའི་ལས་དང་ནུས་མཐུ་གཏན་ནས་སོདཿ རྟག་ཏུ་ཐར་པ་མེད་པའི་གནས་སུ་ཆུགསཿ ཅེས་དམར་གཏོར་དོང་ནང་དུ་འབུལ། དེ་ནས་མནན་ཆས་ལ་དམིགས་ཏེ། ན་མོཿ རྩ་རྒྱུད་བླ་མ་སོགས་འགུགས་གཞུག་དྲག་པོའི་མཐར། ཧཱུྃཿ སེམས་ཅན་ལས་ངན་སྡིག་ཅན་ཁྱོདཿ གཏད་དོ་གཤིན་རྗེའི་ལག་ཏུ་གཏདཿ བཅིངས་སོ་

རྒྱ་མཚོའི་གཏིང་དུ་བཅིངས༔ མནན་ནོ་རི་རབ་འོག་ཏུ་མནནཿ སྦྱངས་སོ་འབྱུང་བ་བཞི་ལ་སྦྱངསཿསྦས་སཽ་ཀླུ་རྒྱལ་སྙིང་ལ་སྦསཿ འདི་ལས་འདའ་བར་མ་བྱེད་ཅིགཿ བསྡུ་ན་དེ་ཙམ་གྱིས་ཀྱང་ཆོག་པར་སེམས ། ཧཱུྃཿ དམ་ཉམས་དགྲ་བོ་ལས་ངན་ཁྱོདཿ ཁྱོད་མདང་སུམ་མདང་གི་རྨི་ལམ་ནཿ རྨི་ལམ་མི་བཟང་རྨི་ལམ་ངནཿ སྟེང་ནས་འབྲུག་སྒྲ་ལྡིར་བ་རྨིསཿ དུང་ཁང་ནང་དུ་ཉལ་བ་རྨིསཿ ལུས་ལ་འཇའ་ཚོན་གྱོན་པ་རྨིསཿ འོག་ཏུ་རྟ་སྔོན་བཞོན་པ་རྨིསཿ བར་ན་གློག་ལྟར་འཁྱུགས་པ་རྨིསཿ སྟེང་ནས་དུང་ཆར་བབས་པ་རྨིསཿ གོས་ནག་ལུས་ལ་གྱོན་པ་རྨིསཿ སྙིང་ལ་འོད་ཟེར་ཕོག་པ་རྨིསཿ ལམ་རོགས་དམག་མིས་བྱེད་པ་རྨིསཿ ཧཱུྃཿ ད་ཉོན་ཅིག་སྡིག་ཅན་ལས་ངན་ཁྱོདཿ སྟེང་དུ་འབྲུག་སྒྲ་ལྡིར་བ་ནི༔ སྔགས་འཆང་ང་ཡི་སྔགས་སྒྲ་ཡིནཿ བར་སྣང་གློག་ལྟར་འཁྱུག་པ་ནི༔ སྔགས་ལྕེ་གློག་ལྟར་འཁྱུག་པ་ཡིནཿ དུང་གི་ཆར་བ་འབབ་པ་ནི༔ ཡུངས་དཀར

ཐུན་གྱིས་བྲབ་པ་ཡིནཿ དུང་ཁང་ནང་དུ་ཉལ་བ་ནིཿ ཐོད་སྒང་སྐྱ་མོའི་ནང་དུ་ཚུད་པ་ཡིནཿ འཇའ་ཚོན་ལུས་ལ་གྱོན་པ་དེ༔ བལ་ཚོན་སྣ་ལྔས་བསྡམས་པ་ཡིནཿ འོག་རྟ་སྔོན་པོ་ཞོན་པ་དེཿ འགལ་བའི་རྟ་ལ་ཞོན་པ་ཡིནཿ ལུས་ལ་གོས་ནག་གྱོན་པ་དེཿ རོ་རས་ནག་པོས་བཏུམས་པ་ཡིནཿ སྙིང་ལ་འོད་ཟེར་ཕོག་པ་དེཿ ལྷ་སྲུང་རྫུ་འཕྲུལ་ཕོག་པ་ཡིནཿ ལམ་རོགས་དམག་མིས་བྱེད་པ་དེཿ ང་ཡི་གཤན་པ་བརྒྱུགས་པ་ཡིནཿ དམ་ཉམས་དགྲ་འདྲེ་བྱུར་གསུམ་ཁྱོད༔ ཁྱོད་མནན་རྟགས་འཆི་རྟགས་ཐམས་ཅད་ཤརཿ སྡིག་ཅན་བྱ་བའི་མནར་མེད་ཁྱོདཿ ལུས་ངག་ཡིད་གསུམ་སྟྭམ་བྷ་ཡ་ནནཿ ཞེས་དང་སྲི་ཅན་དཀྱུས་ལ ། ཧཱུྃཿ སྐྱེས་པ་ཕོ་སྲི་གང་ནས་ལྡངཿ ཕོ་སྲི་གངས་དཀར་སྟེངས་ནས་ལངསཿ རྗུ་བ་གཡག་ཕོ་དཀར་པོར་རྫུཿ གཡག་ཕོ་རོག་པོའི་ཐོད་པ་རུཿ གངས་དཀར་སྟོངས་སུ་ཕོ་སྲི་མནནཿ

མནན་ནོ་གཟིར་རོ་མ་ལྡང་ཞིགཿ ཧཱུྃཿ མོ་སྲི་ལངས་པ་གང་ནས་ལངསཿ མོ་སྲི་རྒྱ་མཚོའི་གཏིང་ནས་ལངསཿ རྗུ་བ་ཁྱི་མོ་ནག་མོར་རྫུཿ ཁྱི་མོ་ནག་མོའི་ཐོད་པ་རུཿ རྒྱ་མཚོའི་གཏིང་དུ་མོ་སྲི་མནནཿ མནན་ནོ་གཟིར་རོ་མ་ལྡང་ཞིགཿ ཧཱུྃཿ ཆུང་སྲི་ལངས་པ་གང་ནས་ལངསཿཆུང་སྲི་ཉལ་པའི་འོག་ནས་ལངསཿ རྗུ་བ་ཁྱི་གུ་ཕྲུ་གུར་རྫུཿ ཁྱི་གུ་ཕྲུ་གུའི་ཐོད་པ་རུཿ ཆུང་སྲི་ཉལ་པའི་འོག་ཏུ་མནནཿ མནན་ནོ་གཟིར་རོ་མ་ལྡང་ཞིགཿ ཧཱུྃཿ དགྲ་སྲི་ལངས་པ་གང་ནས་ལངསཿ དགྲ་སྲི་ལ་རྫས་འོག་ནས་ལངས༔ རྗུ་བ་སྤྱང་ཀི་སྔོན་པོར་རྫུཿ སྤྱང་ཀི་སྔོན་པོའི་ཐོད་པ་རུཿ དགྲ་སྲི་ལ་རྫས་འོག་ཏུ་མནནཿ མནན་ནོ་གཟིར་རོ་མ་ལྡང་ཞིགཿ ཧཱུྃཿ ཕྱུགས་སྲི་གོད་སྲི་གང་ནས་ལངསཿ ཕྱུགས་སྲི་རྭ་བའི་དཀྱིལ་ནས་ལངསཿ རྫུ་བ་འབྲི་མོ་རོག་མོར་རྫུཿ སེམས་ཅན་གང་ཤིའི་ཐོད་པ་རུཿ ཕྱུགས་སྲི་རྭ་བའི་

དཀྱིལ་དུ་མནནཿ མནན་ནོ་གཟིར་རོ་མ་ལྡང་ཞིགཿ དགྲ་བོ་འཕྱོ་ཞིང་སྨྱོ་རུ་ཆུགསཿ དམ་ཉམས་དགྲ་བགེགས་བྱུར་གསུམ་མནནཿ སྟྭཾ་བྷ་ཡ་ནནཿ ཞེས་བརྗོད་ཅིང་ལིང་ག་མནན་དོང་དུ་ཁ་ཕྱོགས་མ་འཆོར་བར་སྒྱུར། ཇི་བཞིན་བསྡད་ན་ལས་འགྲུབ་པོ། དམིགས་བྱ་ཁོང་ཆུད་གཤིན་རྗེའི་ཞལ་བསྡམས་ཏེ༔ མནན་པའི་ལས་སྦྱར་དམ་ཉམས་རུ་ཏྲ་འདིཿ བསྐལ་པ་མ་སྟོངས་བར་དུ་མི་ཐར་བསཿ མུན་ནག་རུམ་གྱི་ནང་ནས་རྒྱ་མཚོའི་གཏིངཿ རིམ་བདུན་ས་འོག་གཤིན་རྗེའི་གྲོང་དུ་སོངཿ ཞེས་མི་ཁའི་རྫས་རྣམས་བླུགས། དུར་གཡམ་ལ་སྟོང་ཁམས་དང་རྒྱ་གྲམ་བྲིས་པས་བཀན། ཐལ་འདམ་གྱིས་ལྕིབས་ལ་ཁྲོ་ཆུས་བསྡམས་པར་བསམས། ལོ་དང་ཟླ་བ་ལ་དགྲ་དར་བ་ཐམས་ཅད་ནན་ཆིངས་བྲུབསཿ ཞག་དང་ཟ་མ་ལ་དགྲ་དར་བ་ཐམས་ཅད་ནན་ཆིངས་བྲུབསཿ སྲོག་ལུས་དབང་ཐང་ལ་དགྲ་དར་བ་ཐམས་ཅད་ནན་ཆིངས་བྲུབསཿ རླུང་རྟ་དང་སྨེ་བ་ལ་དགྲ་དར་བ་ཐམས་ཅད་ནན་ཆིངས་བྲུབསཿ ཁྲོམ་ལ་འདེབས་པ་ཐམས་ཅད་ནན་ཆིངས་བྲུབསཿ མགོ་ཐོག་ནས་རི་ལས་ལྗི་དཔའི་དགྲ་བོ་ཐམས་ཅད་ནན་ཆིངས་བྲུབསཿ རྐང་འོག་

ནས་ཚེར་མ་ལས་རྩུབ་པའི་དགྲ་བོ་ཐམས་ཅད་ནན་ཆིངས་བྲུབསཿ ཕྱི་དགྲ་མེད་ལྟར་འབར་བྱེད་པའི་དགྲ་བོ་ཐམས་ཅད་ནན་ཆིངས་བྲུབསཿ ནང་དགྲ་རླུང་ལྟར་འཚུབ་པར་བྱེད་པའི་དགྲ་བོ་ཐམས་ཅད་ནན་ཆིངས་བྲུབསཿ རྒྱབ་ནས་འདོད་པའི་དགྲ་བོ་ཐམས་ཅད་ནན་ཆིངས་བྲུབས༔མདུན་ནས་སྒུག་པའི་དགྲ་བོ་ཐམས་ཅད་ནན་ཆིངས་བྲུབསཿ བཟང་དགྲ་གོང་ནས་སྡིག་པའི་དགྲ་བོ་ཐམས་ཅད་ནན་ཆིངས་བྲུབསཿ ངན་དགྲ་འོག་ནས་འཇབ་པའི་དགྲ་བོ་ཐམས་ཅད་ནན་ཆིངས་བྲུབསཿ ལུས་ལ་སྦྲུལ་ལྟར་འཁྲིལ་བའི་དགྲ་བོ་ཐམས་ཅད་ནན་ཆིངས་བྲུབསཿ ཀླད་ནས་རྦབ་ལྟར་འདྲིལ་བའི་དགྲ་བོ་ཐམས་ཅད་ནན་ཆིངས་བྲུབསཿ ཞབས་སུ་དོང་ལྟར་འདྲུ་བའི་དགྲ་བོ་ཐམས་ཅད་ནན་ཆིངས་བྲུབསཿ ལོང་བ་བརྒྱ་ཡི་མི་ཁ་ཟུག་པ་ཐམས་ཅད་ནན་ཆིངས་བྲུབསཿ ངན་པ་སྟོང་གི་བྲ་མཆུ་ཟུག་པ་ཐམས་ཅད་ནན་ཆིངས་བྲུབཿསྔ་དགྲ་ལག་གིས་རྡར་བའི་དགྲ་བོ་ཐམས་ཅད་ནན་ཆིངས་བྲུབསཿ ཕྱི་དགྲ་ཡིད་ལ་བརྣག་པའི་དགྲ་བོ་ཐམས་ཅད་ནན་ཆིངས་བྲུབསཿ ད་དགྲ་མདུན་ནས་ཤོམ་པའི་དགྲ་བོ་

ཐམས་ཅད་ནན་ཆིངས་བྲུབསཿ མདུན་ནས་ཁྱི་ལྟར་ཟུག་པའི་དགྲ་བོ་ཐམས་ཅད་ནན་ཆིངས་བྲུབསཿ ལོགས་ནས་སྤྱང་ལྟར་འཇབ་པའི་དགྲ་བོ་ཐམས་ཅད་ནན་ཆིངས་བྲུབསཿ གཟུགས་ཅན་དགྲ་བོའི་དམག་དཔུང་ཐམས་ཅད་ནན་ཆིངས་བྲུབསཿ གཟུགས་མེད་ལྷ་འདྲེའི་ཟ་ཁ་གཏོད་པ་ཐམས་ཅད་ནན་ཆིངས་བྲུབསཿ འབྱུང་བཞིའི་དགྲ་དར་བ་ཐམས་ཅད་ནན་ཆིངས་བྲུབསཿ སྐྱེས་པ་ཕོ་བརྒྱའི་མདའ་གྲལ་དུ་གླེང་བའི་མི་ཁ་ཐམས་ཅད་ནན་ཆིངས་བྲུབསཿ ཟ་མ་མོ་བརྒྱའི་འཕང་ར་ན་གླེང་བའི་མི་ཁ་ཐམས་ཅད་ནན་ཆིངས་བྲུབསཿ བྱིས་པ་ཆུང་གི་རྩེ་ར་ན་གླེང་བའི་མི་ཁ་ཐམས་ཅད་ནན་ཆིངས་བྲུབསཿ མགར་བའི་སོལ་ཁང་དུ་གླེང་བའི་མི་ཁ་ཐམས་ཅད་ནན་ཆིངས་བྲུབསཿ མཉན་པའི་གྲུ་ཚུགས་སུ་གླེང་བའི་མི་ཁ་ཐམས་ཅད་ནན་ཆིངས་བྲུབསཿ མགྲོན་པོ་ཁ་དལ་གྱིས་གླེང་བའི་མི་ཁ་ཐམས་ཅད་ནན་ཆིངས་བྲུབསཿ དགྲ་ཆགས་པ་ཐམས་ཅད་ནན་ཆིངས་བྲུབསཿ བདུད་ལངས་པ་ཐམས་ཅད་ནན་ཆིངས་བྲུབསཿ སྔགས་པའི་སྒྲུབ་ཁང་དུ་གླེང་བའི་མི་ཁ

་ཐམས་ཅད་ནན་ཆིངས་བྲུབསཿ བོན་པོའི་གཡང་གྲལ་དུ་གླེང་བའི་མི་ཁ་ཐམས་ཅད་ནན་ཆིངས་བྲུབསཿ བླ་མའི་ཆོས་རྭ་ན་གླེང་བའི་མི་ཁ་ཐམས་ཅད་ནན་ཆིངས་བྲུབསཿ བཙུན་པའི་ཚོགས་གྲལ་དུ་གླེང་བའི་མི་ཁ་ཐམས་ཅད་ནན་ཆིངས་བྲུབསཿབུ་མོའི་བྲོ་ར་ན་གླེང་བའི་མི་ཁ་ཐམས་ཅད་ནན་ཆིངས་བྲུབསཿ གཙོ་བོའི་གྲོས་ར་ན་གླེང་བའི་མི་ཁ་ཐམས་ཅད་ནན་ཆིངས་བྲུབསཿ བརྒྱ་ཁ་མང་གིས་གླེང་བའི་མི་ཁ་ཐམས་ཅད་ནན་ཆིངས་བྲུབསསཿ སྟོང་མིག་མང་གིས་ལྟ་བའི་མི་ཁ་ཐམས་ཅད་ནན་ཆིངས་བྲུབསཿ ཟ་དགོས་ཟེར་བའི་དགྲ་བོ་ཐམས་ཅད་ནན་ཆིངས་བྲུབསཿ འཕྲོག་དགོས་ཟེར་བའི་དགྲ་བོ་ཐམས་ཅད་ནན་ཆིངས་བྲུབསཿ བཅོམ་དགོས་ཟེར་བའི་དགྲ་བོ་ཐམས་ཅད་ནན་ཆིངས་བྲུབསཿ རྡུང་དགོས་ཟེར་བའི་དགྲ་བོ་ཐམས་ཅད་ནན་ཆིངས་བྲུབསཿ གསོད་དགོས་ཟེར་བའི་དགྲ་བོ་ཐམས་ཅད་ནན་ཆིངས་བྲུབསཿ རྐུ་དགོས་ཟེར་བའི་དགྲ་བོ་ཐམས་ཅད་ནན་ཆིངས་བྲུབསཿ ཉེ་བའི་དགྲ་ཤོམ་བྱེད་པའི་དགྲ་བོ་ཐམས་ཅད་ནན་ཆིངས་བྲུབསཿ ཁྱིམ་མཚེས་ཀྱིས་རྐུ་ཤོམ་བྱེད་པའི་

དགྲ་བོ་ཐམས་ཅད་ནན་ཆིངས་བྲུབསཿ སྐྱེས་པ་ཕོའི་ཕོ་སྲི་ལངས་པ་ཐམས་ཅད་ནན་ཆིངས་བྲུབསཿ བུད་མེད་ཀྱི་མོ་སྲི་ལངས་པ་ཐམས་ཅད་ནན་ཆིངས་བྲུབསཿ བྱིས་པའི་ཆུང་སྲི་ལངས་པ་ཐམས་ཅད་ནན་ཆིངས་བྲུབསཿ རྒན་པོའི་རྒན་སྲི་ལངས་པ་ཐམས་ཅད་ནན་ཆིངས་བྲུབསཿ གཞོན་པའི་གཞོན་སྲི་ལངས་པ་ཐམས་ཅད་ནན་ཆིངས་བྲུབསཿ དར་མའི་དར་སྲི་ལངས་པ་ཐམས་ཅད་ནན་ཆིངས་བྲུབསཿ ཕུང་སྲི་གོད་སྲི་ལངས་པ་ཐམས་ཅད་ནན་ཆིངས་བྲུབསཿ བསྟན་དགྲའི་ལུས་ངག་ཡིད་གསུམ་སྟྭམ་བྷ་ཡ་ནནཿ ཞེས་ཐལ་རྡེབ་བྱ་ཞིང་རྔ་མས་བྲབཿ མེ་ཆུ་གོ་ལྡོག་གི་རྒྱ་དང་སས་ཅུང་ཟད་གཡོགསཿ དེའི་སྟེང་དུ་ཚ་ཚ་ནག་པོ་གཅིག་བཞག་ལ་སངས་རྒྱས་དོན་ཡོད་གྲུབ་པའི་ཕོ་བྲང་བཏབ་པར་བསམས་ལ། ངག་ཏུ། ནམ་མཁའ་རླུང་མེ་ཆུ་ས་རི་རབ་འོགཿ མནན་པ་ཡིན་གྱི་ལྡང་བར་མ་བྱེད་ཅིགཿ སངས་རྒྱས་དོན་ཡོད་གྲུབ་པས་རྒྱས་བཏབ་པོཿ དམིགས་མེད་ཆོས་ཀྱི་དབྱིངས་སུ་ས་མ་དྷིཿ ཞེས་རྗོད། ས་རིམ་པ་བདུན་གྱིས་གཡོགས། ཁོད་སྙོམས་པར་བྱས་ལ་རྟ་བྲོ་རྡུང་བ་ནི། སྔགས་སྡེ་ལས། མི་མཐུན་གླུ་སྣ་བླང་བ་ནི་ལས་འཇུག་

བྲོ་ཡིས་བསྡུ་བ་ཡིནཿ ཞེས་གསུངས་པ་བཞིན་མཆེད་ལྕམ་རྣམས་མཐེའུ་ཆུང་སྦྲེལ།བྲོ་ར་གྲུ་གསུམ་དུ་བཅས་ལ་ཁྲོ་བོའི་སྟངས་སྟབས་དང་བཅས་ཏེ། གཅིག་ནི་བརྗོད་མེད་ཉག་གཅིག་རྒྱཿ གཉིས་ནི་ཐབས་དང་ཤེས་རབ་རྒྱཿ གསུམ་ནི་སྐུ་གསུང་ཐུགས་ཀྱི་རྒྱཿ བཞི་ནི་ཕྱག་རྒྱ་བཞི་ཡི་རྒྱཿ ལྔ་ནི་ཡེ་ཤེས་ལྔ་ཡི་རྒྱཿ དྲུག་ནི་ཕ་རོལ་ཕྱིན་དྲུག་རྒྱཿ བདུན་ནི་མ་མོ་བདུན་གྱི་རྒྱཿ བརྒྱད་ནི་དུར་ཁྲོད་བརྒྱད་གྱི་རྒྱཿ དགུ་ནི་ཧེ་རུ་ཀ་ཀློང་དགུའི་རྒྱཿ བཅུ་ནི་ཁྲོ་རྒྱལ་བཅུ་ཡི་རྒྱཿ ཁྱོད་ལ་རྒྱ་བཅུས་བཅིངས་ཏེ་གདབཿ རི་རབ་བརྗིད་པས་སྟེང་ནས་མནནཿ དཔའ་བོའི་བྲོ་གར་བཅས་ཏེ་རྡུངཿ བསྐལ་པ་ཇི་སྙེད་མཐའ་རུ་མནནཿ ཨོཾ་ལཾ་ཧཱུྃ་ལཾ་སྟྭཾ་བྷ་ཡ་ནནཿ ཞེས་བྲོ་རྡུངས་དེ་རྗེས་གོང་ནོན་གཏོར་མ། ཛཿབྷྱོཿརྦདཿ བྷྱོཿ དོ་ནུབ་དྲག་པོ་སྔགས་ཀྱིས་བྱིན་བརླབས་པཿ སོགས་གཞུང་གཞིན་ཕོངས་བརྟན་མ་སྐྱོངས། སྤྲོ་ན་གཏོར་གཞོག་མནན་སྟེང་དུ་ཁ་སྦུབས་ལ། ཧཱུྃ་སུམྦྷ་ནི་འི་མཐར་ཧཱུྃཿ ཨེ་ཡི་དཀྱིལ་འཁོར་ཆེན་པོ་འདིར༔ སོགས་བརྗོད་མཐར་མནན་བྱ་གནཽན་བྱེད་ཐམས་ཅད་གསལ་སྟོང་འཛིན་མེད་

ངང་ལ་དར་གཅིག་མཉམ་པར་འཇོག་པ་ནི་དོན་དམ་པའི་མནན་པ་སྟེ་ཚེགས་ཆུང་ལ་དོན་ཆེ་བ་ཞིག་གོ རྒྱུད་གཞན་དང་མཁས་པའི་མན་ངག་ཏུ་དར་ལ་ཕྱིར་མི་ཟློག་པའི་གནད་འགག་གསུངས་པའང་སྐབས་འདི་ཉིད་དུ་དྲན་པར་བྱ། སྤྱི་ཆིངས་ལ་དགྲ་བགེགས་་ཞི་བའི་མི་རྟགས་ལྡན་ན། བཤགས་ཤིང་གསོ་བའི་ཆོ་ག་དང་། ཚེ་ཆོག་དག་ལ་འབད་པར་བྱ། ཞེས་གསུངས་པ་བཞིན་ནང་དུ་ལོག་ནས་ཚེ་འགུགས་གཏང་རག་ནོངས་བཤགས་སོགས་བྱ་བ་ཡང་གནད་འགག་གོ ། འདིར་སྨྲས་པ། རབ་འབར་འཇིགས་བྱེད་རྡོ་རྗེ་དྲག་པོ་རྩལ། །རབ་ཏུ་ཁྲོས་པ་འཆོལ་བའི་ཁྲོ་རྒྱལ་གྱི། །རབ་འབྱམས་ལས་བཞིའི་ཕྲིན་ལས་ན་ཀྲའི་གྲོང་། །རབ་མང་མཐའ་དབུས་གཏིང་མཐའ་མེད་པ་ནས། །མངོན་སྤྱོད་དམོད་པའི་མཐའ་སྡུད་རླུང་ལ་བསྐུར། །བུད་ཤིང་བྱ་དང་རྒྱ་མཚོ་སྦ་བ་ལས། །འདི་ནི་ཕྱི་མའི་བཞེད་གཞུང་མནན་པའི་ཁྲིད། །གབ་དཀྲུགས་དགོངས་དོན་སྙིང་པོར་ཏེ་བཀོད། །དེ་དུས་བསྐྱེད་རྫོགས་མན་ངག་གཞུང་དོན་ལས།ཁམ་རེའི་ཟས་ལ་འདེམ་པའི་གནས་སྐབས་སུ། །འདི་འདྲ་གདེངས་ཅན་མདུན་སར་གླ་རྩི་བཞིན། །ཕྱོགས་ལྷུང་ཚིག་གིས་ཟུག་ངུས་གནོད་ལས་ཅི། །འོན་ཏེ་སྐལ་མཉམ་འགའ་ཡིས་བསྐུལ་འདེབས་དང་། །གཏེར་ཆོས་འདི་ལ་བདག་གིར་བྱེད་པའི་སླད། །རྨ་མེད་ལྷག་བསམ་དག་པས་ཉེར་བསྒྲུབས་ལས། །ནོངས་པ་མཆིས་ན་སྙིང་ནས་ལྷ་ལ་བཤགས། །གལ་ཏེ་ཚིག་

ཤར་ཀློག་པ་ཙམ་ལ་ཡང་། །རོ་འཛིན་མདུད་པའི་རྒྱར་ཆུ་སྐྱེ་བོ་ཡིས། །སྒྲོས་ངན་ཁྭ་ཏའི་ལོག་སྒྲས་མགྲིན་པ་འདེགས། །དེ་ནི་སྙིང་རྗེའི་གཞི་ལས་དོ་ཟླ་མིན། །ཞེས་མནན་པའི་ལས་ཁྲིགས་རི་རབ་ནག་པོ་ཞེས་བྱ་བ་ཝ་གནྡྲི་དྷརྨ་ཀིརྟི་སོགས་དོན་གཉེར་ཅན་འགའ་དང་རང་ལ་མཁོ་ཕྱིར་གཞུང་གི་དགོངས་དོན་གཙོར་བཟུང་། ཁོག་དབུབས་ཀྱི་སྔགས་འགའ་ཞིག་གིས་ཟུར་བརྒྱན། འགུགས་འདྲེན་སོགས་ཀྱི་འདོན་ཆ་བྱང་བདག་རིག་འཛིན་དབང་པོའི་སྡེའི་ལྗགས་བསྒྲིགས་ལ་སྐབས་བབས་ཀྱི་སྒྱུར་ཁ་བག་ཙམ་རེ་བྱས་ཏེ་ཟབ་ཆོས་འདི་ཉིད་ཀྱི་བཀའ་བབས་གཏེར་ཆེན་བླ་མ་དམ་པ་ངེས་པ་དོན་གྱི་ཐམས་ཅད་མཁྱེན་པ་ལོ་ཆེན་བཻ་རོ་གཉིས་པ་རྔ་ཡབ་གླིང་དུ་གཤེགས་ནས་བགྲང་བྱ་རིགས་བྱེད་ཀླུ་གཟུགས་བསླེབས་པ་འཛིན་བྱེད་ཅེས་པ་མེད་ཕོ་བྱི་བའི་ལོ་དབོ་ཟླའི་དཀར་ཕྱོགས་ཀྱི་སྟོང་པ་གཉིས་པའི་ཚེས་ལ་དམག་དཔོན་ཆུ་ལྟར་འགྱོགས་འགྲོས་རྩོམ་པའི་དུས་ཚེས་རྩུབ་མོར་རིག་པ་འཛིན་པ་དབང་ཆེན་མཁྱེན་བརྩེའི་འོད་ཟེར་གྱིས་སྤེལ་བ་བསྟན་དགྲ་གཞོམ་པའི་རྒྱུར་གྱུར་ཅིག ཅེས་ཀུན་མཁྱེན་ཆེན་པོ་འཇིགས་མེད་གླིང་པའི་རྡོ་རྗེའི་གསུང་ལ་ཁ་བསྒྱུར་བའང་དཔལ་ཆེན་འདུས་པས་སོ།